jkorsvik/nowiki_second_scrape_merged huggingface dataset:
Jaroslav Holík

Jaroslav Holík (født 3. august 1942 i Havlíčkův Brod, død 17. april 2015 i Tsjekkia) var en tsjekkoslovakisk ishockeyspiller som deltok i De olympiske vinterleker i 1972 i Sapporo.
Holík vant en olympisk bronsemedalje i ishockey under Vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant 8–2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA 1–5, derfor kom USA foran i sluttabellen. Holík spilte tre kamper og scoret to mål i OL-turneringen.
Han var bror til Jiří Holík.


== OL-medaljer ==
1972  Sapporo -  Bronse i ishockey  Tsjekkoslovakia


== VM-medaljer ==
1972  Praha -  Gull i ishockey  Tsjekkoslovakia
1965  Tammerfors -  Sølv i ishockey  Tsjekkoslovakia
1966  Ljubljana -  Sølv i ishockey  Tsjekkoslovakia
1969  Stockholm -  Bronse i ishockey  Tsjekkoslovakia
1970  Stockholm -  Bronse i ishockey  Tsjekkoslovakia
1973  Moskva -  Bronse i ishockey  Tsjekkoslovakia


== Referanser ==


== Eksterne lenker ==
(en) Jaroslav Holík – Olympedia 
(en) Jaroslav Holík – Sports-Reference (OL-resultater – arkivert) 
(cz) Jaroslav Holík – Tsjekkias olympiske komité 
(en) Jaroslav Holík – Eurohockey.com 
(en) Jaroslav Holík – Eliteprospects.com 
(en) Jaroslav Holík – Eliteprospects.com (personale)
The Prophet

The Prophet kan sikte til:

The Prophet (DJ)
The Prophet (film), film fra 1968
Eduard Novák

Eduard Novák (født 27. november 1946 i Buštěhrad, død 20. oktober 2010), var en tsjekkoslovakisk ishockeyspiller som deltok i de olympiske vinterleker 1972 i Sapporo og 1976 i Innsbruck.
Novák vant en olympisk bronsemedalje i ishockey i vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA, men de tapte kampen mot USA med 1-5, derfor kom USA foran på slutt-tabellen. Novák spilte tre kamper, inklusive kvalifiseringskampen, og scoret tre mål i OL-turneringen.


== OL-medaljer ==
1976  Innsbruck -  Sølv i ishockey  Tsjekkoslovakia
1972  Sapporo -  Bronse i ishockey  Tsjekkoslovakia


== VM-medaljer ==
1972  Praha -  Gull i ishockey  Tsjekkoslovakia
1976  Katowice -  Gull i ishockey  Tsjekkoslovakia
1977  Wien -  Gull i ishockey  Tsjekkoslovakia
1975  München / Düsseldorf -  Sølv i ishockey  Tsjekkoslovakia


== Referanser ==


== Eksterne lenker ==
(en) Eduard Novák – Olympics.com 
(en) Eduard Novák – Olympic.org 
(en) Eduard Novák – Olympedia 
(en) Eduard Novák – Sports-Reference (OL-resultater – arkivert) 
(cz) Eduard Novák – Tsjekkias olympiske komité 
(en) Eduard Novák – Eurohockey.com 
(en) Eduard Novák – Hockeydb.com 
(en) Eduard Novák – Eliteprospects.com
Red Oak

Red Oak kan vise til:

Red Oak (Iowa), en by i Iowa, USA
Red Oak (Nord Carolina), en by i Nord-Carolina, USA
Red Oak (Oklahoma), en by i Oklahoma, USA
Red Oak (Texas), en by i Texas, USA
Red Oak (Georgia), et område i Georgia, USAAndre betydninger

Red Oak, et mikrobryggeri i Nord-Carolina
Richard Farda

Richard Farda (født 8. november 1945 i Brno) var en tsjekkoslovakisk ishockeyspiller som deltok i de olympiske vinterleker i 1972 i Sapporo.
Farda vant en olympisk bronsemedalje i ishockey under vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA med 1-5, derfor kom USA foran i slutt-tabellen. Farda spilte alle seks kampene, inklusive kvalifiseringskampen, og scoret ett mål i OL-turneringen.


== OL-medaljer ==
1972  Sapporo -  Bronse i ishockey  Tsjekkoslovakia


== VM-medaljer ==
1972  Praha -  Gull i ishockey  Tsjekkoslovakia
1971  Wien -  Sølv i ishockey  Tsjekkoslovakia
1974  Helsingfors -  Sølv i ishockey  Tsjekkoslovakia
1970  Stockholm -  Bronse i ishockey  Tsjekkoslovakia
1973  Moskva -  Bronse i ishockey  Tsjekkoslovakia


== Referanser ==


== Eksterne lenker ==
(en) Richard Farda – Olympedia 
(en) Richard Farda – Sports-Reference (OL-resultater – arkivert) 
(cz) Richard Farda – Tsjekkias olympiske komité 
(en) Richard Farda – Eurohockey.com 
(en) Richard Farda – Hockeydb.com 
(en) Richard Farda – Eliteprospects.com
Solnør

Solnør er en gård i Skodje. Gården er kjent fra middelalderen da den tilhørte Giskegodset. Hovedbygningen ble oppført av Ludvig Daae i 1820 og er fredet. Huset har dobbelroms midtgangsplan, og eksteriøret har klassisk symmetrisk preg med ark og hovedinngang midt på fasaden. Portalinnrammingen er klassisk med bueformet overstykke og søyler. Jorden brukes nå til golfbane og har blant annet klubbhus for Ålesund golfklubb.Gården ble kjøpt av Ludvig Daae i 1820 og overtatt av hans sønn Ludvig Daae (1829–1893), de var henholdsvis onkel og søskenbarn av Suzannah Ibsen. På sin reise gjennom Vestlandet sommeren 1862 besøkte Henrik Ibsen hustruens slektninger på Solnør. Stedet kan ha vært en inspirasjon til Rosmersholm (Moldegård i Molde og prestegården i Herøy der Suzannah vokste opp kan også ha vært inspirasjoner). Ibsen kom til Solnør 16. juli 1862 og ble der  kjent med Peder Fylling. Ibsen skrev opp eller overtok en hel segnsamling etter Fylling.Magdalene Thoresen, Ibsens svigermor, var innom Solnør og møtte Peder Fylling. Segner Fylling formidlet til Thoresen brukte hun i Billeder fra Vestkysten (utgitt 1861).Ludvig Daae hyrte den unge Ivar Aasen som privatlærer til sine barn. Det var i tiden på Solnør Ivar Aasen formulerte sitt program i essayet «Om vort Skriftsprog». Aasen hadde tidligere vært huslærer og selv gått i lære hos Hans Conrad Thoresen, Ludvig Daaes svoger og Ibsens svigerfar. Aasen var syv år på Solnør og i den tiden begynte han å studere sunnmørsdialekten og i tillegg drev han studier av plantelivet i området.


== Referanser ==


== Eksterne lenker ==
«Solnør». Kulturminnesøk. Riksantikvaren – Direktoratet for kulturminneforvaltning.
Varden (Larvik)

Varden er et fjell vest for Hvarnes kirke nord i Larvik kommune i Vestfold. Før sammenslåingen med tidligere Lardal kommune, var dette den høyeste fjelltoppen i Larvik kommune.


== Se også ==
Fjell i Vestfold


== Referanser ==
Tabell

En tabell er en oversiktlig presentasjon av fakta, ofte inndelt i rader og spalter, og ofte med tittelrader. Vanligvis består tabeller av beskrivende fakta som kan uttrykkes i tall eller tekst.


== Historie ==
Tabeller har lenge vært et redskap i regnskap og beregningsorientert arbeid, for eksempel leirtavler fra Sumer rundt år 2000 f.Kr. ved multiplikasjon og inverterte tall. Disse ble brukt fordi det var lettere å multiplisere med inverterte tall enn divisjon med et tall, og resultatet er det samme. Da bank, handel, skipsfart, folketellinger og naturvitenskaper som astronomi ble utviklet, økte behovet for matematiske tabeller (oppslagstabell).
Den skotske matematikaren John Napier publiserte i 1614 den første kjente logaritmetabell. Ved hjelp av slike tabeller kan multiplikasjon erstattes av addisjon, noe som kan gjøre beregningene mye enklere.
Den engelske matematikaren og oppfinneren Charles Babbage utviklet i 1822 en prototype av sin differansemaskin, denne var utstyrt for utskrift av tabeller. Hensikten var å produsere sjøkart ved beregning av polynomer ved hjelp av differansemetoden.
Innen folketelling utviklet det seg tidlig på 1600-tallet en forløper til relasjonsdatabasen, der en rekke tabeller er tilknyttet kryssreferanser eller indeks, for eksempel fødselsbok, dødsbok, husoversikter og kirkebøker. På den måten kan en følge et individ og en familie gjennom forskjellige tider og steder, og etablere familietre og stamtavler.


== Forskjellige tabeller ==
En tabell kan inneholde enkle statistiske data:

En tabell kan også inneholde bilder, for å tydeliggjøre eller forenkle fakta:

Dessuten er det også mulig å kombinere tabeller med diagram, slik at de kompletterer hverandre:


== Se også ==
Tabell (database)
Tabell (datastruktur)
Diagram
Statistikk
Vladimír Martinec

Vladimír Martinec (født 22. desember 1949 i Lomnice nad Popelkou), var en tsjekkoslovakisk ishockeyspiller som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.
Martinec vant en olympisk bronsemedalje i ishockey under vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA med 1-5, derfor kom USA foran i slutt-tabellen. Martinec spilte i alle seks kampene, inklusive kvalifiseringskampen, og scoret fire mål i OL-turneringen.


== OL-medaljer ==
1976  Innsbruck -  Sølv i ishockey  Tsjekkoslovakia
1972  Sapporo -  Bronse i ishockey  Tsjekkoslovakia


== VM-medaljer ==
1972  Praha -  Gull i ishockey  Tsjekkoslovakia
1976  Katowice -  Gull i ishockey  Tsjekkoslovakia
1977  Wien -  Gull i ishockey  Tsjekkoslovakia
1971  Bern / Genève -  Sølv i ishockey  Tsjekkoslovakia
1974  Helsingfors -  Sølv i ishockey  Tsjekkoslovakia
1975  München / Düsseldorf -  Sølv i ishockey  Tsjekkoslovakia
1978  Praha -  Sølv i ishockey  Tsjekkoslovakia
1979  Moskva -  Sølv i ishockey  Tsjekkoslovakia
1970  Stockholm -  Bronse i ishockey  Tsjekkoslovakia
1973  Moskva -  Bronse i ishockey  Tsjekkoslovakia
1981  Göteborg -  Bronse i ishockey  Tsjekkoslovakia


== Referanser ==


== Eksterne lenker ==
(en) Vladimír Martinec – Olympics.com 
(en) Vladimír Martinec – Olympic.org 
(en) Vladimír Martinec – Olympedia 
(en) Vladimír Martinec – Sports-Reference (OL-resultater – arkivert) 
(cz) Vladimír Martinec – Tsjekkias olympiske komité 
(en) Vladimír Martinec – Eurohockey.com 
(en) Vladimír Martinec – Hockeydb.com 
(en) Vladimír Martinec – Eliteprospects.com
Bohuslav Šťastný

Bohuslav Šťastný (født 23. april 1949 i Chotěboř), var en tsjekkoslovakisk ishockeyspiller som deltok i de olympiske vinterleker 1972 i Sapporo og 1976 i Innsbruck.
Šťastný vant en olympisk bronsemedalje i ishockey under vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA med 1-5, derfor kom USA foran i slutt-tabellen. Šťastný spilte i alle seks kampene, inklusive kvalifiseringskampen, og scoret ett mål i OL-turneringen.


== OL-medaljer ==
1976  Innsbruck -  Sølv i ishockey  Tsjekkoslovakia
1972  Sapporo -  Bronse i ishockey  Tsjekkoslovakia


== VM-medaljer ==
1972  Praha -  Gull i ishockey  Tsjekkoslovakia
1976  Katowice -  Gull i ishockey  Tsjekkoslovakia
1971  Bern / Genève -  Sølv i ishockey  Tsjekkoslovakia
1974  Helsingfors -  Sølv i ishockey  Tsjekkoslovakia
1975  München / Düsseldorf -  Sølv i ishockey  Tsjekkoslovakia
1973  Moskva -  Bronse i ishockey  Tsjekkoslovakia


== Referanser ==


== Eksterne lenker ==
(en) Bohuslav Šťastný – Olympics.com 
(en) Bohuslav Šťastný – Olympic.org 
(en) Bohuslav Šťastný – Olympedia 
(en) Bohuslav Šťastný – Sports-Reference (OL-resultater – arkivert) 
(cz) Bohuslav Šťastný – Tsjekkias olympiske komité 
(en) Bohuslav Šťastný – Eurohockey.com 
(en) Bohuslav Šťastný – Hockeydb.com 
(en) Bohuslav Šťastný – Eliteprospects.com
Vuorji

Vuorji er et fjell på grensa mellom Karasjok/Kárášjohka og Porsanger/Porsáŋgu/Porsanki kommuner i Finnmark. Fjellets høyeste punkt er 1 024 meter over havet, som er det høyeste punkt i Karasjok kommune. Ifølge historiske kilder er fjellet et gammelt samisk offersted.


== Se også ==
Fjell i Finnmark


== Referanser ==
Songshan (Chifeng)

Songshan (mongolsk: ᠰᠦᠩ ᠱᠠᠨ ᠲᠣᠭᠣᠷᠢᠭ Süŋ šan toɣoriɣ; forenklet kinesisk: 松山区; tradisjonell kinesisk: 松山區; pinyin: Sōngshān Qū) er et bydistrikt i byprefekturet Chifeng (mongolsk: Ulanhad) nordøst i den autonome region Indre Mongolia i Folkerepublikken Kina. 
Det har et areal på 5.955 km² og teller 540.000 innbyggere.


== Eksterne lenker ==
www.xzqh.org Hjemmeside
Ongniudbanneret

Ongniudbanneret (mongolsk: ᠣᠩᠨᠢᠭᠤᠳ ᠬᠣᠰᠢᠭᠤ Oŋniɣud qosiɣu; kinesisk: 翁牛特旗; pinyin: Wēngniútè Qí) er et banner (fylke) i byprefekturet Chifeng øst i Indre Mongolia i Folkerepublikken Kina. 
Det har et areal på 11.882 km² og teller 470.000 innbyggere.


== Eksterne lenker ==
www.xzqh.org Hjemmeside}
Harqinbanneret

Harqinbanneret (mongolsk: ᠬᠠᠷᠠᠴᠢᠨ ᠬᠣᠰᠢᠭᠤ Qaračin qosiɣu; kinesisk: 喀喇沁旗; pinyin: Kèlǎqìn Qí) er et banner (fylke) i byprefekturet Chifeng i den autonome region Indre Mongolia.
Det har et areal på 3.071 km² og teller 370.000 innbyggere.


== Eksterne lenker ==
www.xzqh.org Hjemmesider
Jiuyuan

Jiuyuan (mongolsk: ᠵᠢᠦ ᠶᠤᠸᠠᠨ ᠲᠣᠭᠣᠷᠢᠭ Jiü yuvan toɣoriɣ; forenklet kinesisk: 九原区; tradisjonell kinesisk: 九原區; pinyin: Jiǔyuán Qū) er et distrikt i Baotou, største by i Indre Mongolia i Folkerepublikken Kina. Arealet er på 1.776 km² og befolkningen på ca. 220.000 innbyggere. 


== Eksterne lenker ==
www.xzqh.org Hjemmeside
Geislafoss naturreservat

Geislafoss naturreservat er et verneområde i Lyngdal kommune på grensen mot Lindesnes i Agder. Naturreservatet ble opprettet 14. februar 2014 og består av fire delområder. Tre av disse ligger på østsiden av elva Audna, mens det største delområder grenser ned til Audna i vest. Det er spesielt området på vestsiden av elva som er rikt. Her er det rik edellauvskog av ulike utforminger. Området i øst ligger på vestgrensa av granas naturlige utbredelse, og er derfor pedagogisk interessant. Verneområdet ble utvidet med 45 daa i nordøst 11. desember 2015.


== Referanser ==
National Board of Review

The National Board of Review (NBR), også kalt National Board of Review of Motion Pictures, er en filmorganisasjon som ble grunnlagt i 1909 i New York, som en protest mot ordfører George McClennans tilbaketrekking av driftslisenser for filmer. Siden 1929 har organisasjonen delt ut National Board of Review Awards (NBR Awards) til de beste filmene og skuespillerprestasjonene i det foregående året.


== Films in Review ==
Organisasjonen har også et offisielt filmmagasin. Siden 1. februar 1950 har navnet vært Films in Review.


== Referanser ==


== Eksterne lenker ==
(en) Offisielt nettsted
Satellite Awards

Satellite Awards er en årlig prisutdeling for International Press Academy. Opprinnelig går seremonien under navnet Golden Satellite Awards.


== Eksterne lenker ==
International Press Academy
Luca Bati

Luca Bati (ca. 1546 – 1608) var en italiensk musikklærer og komponist fra overgangen mellom renessansen og barokken.
Bati var kannik i Basilica di San Lorenzo i Firenze og etterfulgte i 1595 Cristofano Malvezzi som kapellmester ved medicienes hoff og ved katedralen i Firenze. Han var også maestro di cappella ved katedralen i Pisa fra 1596. 
Batis dramatiske musikk skrevet for medicienes brylluper og for karnevalet i Firenze er tapt, men bevarte madrigaler (1594 og 1598) og kirkemusikalske verk viser at han skrev musikk av høy kvalitet.
Bati regnes som en fornyer av  den florentinske madrigalen og banet med det veien for sin elev Marco da Gagliano.


== Referanser ==


== Kilder ==
Liliana Pannella: «Luca Bati», treccani.it. Dizionario Biografico degli Italiani - Volume 7 (1970). 


== Eksterne lenker ==
(en) Fritt tilgjengelige noter av Luca Bati i International Music Score Library Project
Chicago Film Critics Association

Chicago Film Critics Association, også referert som CFCA, er en amerikansk sammenslutning av profesjonelle filmkritikere basert på Chicago. Det ble grunnlagt i 1990 og per 2013 har det om lag 60 medlemmer. Selskapet er mest kjent for sin årlige filmpriser som beærer fremragende filmverk, forestillinger og enkeltpersoner, som første gang ble utdelt i 1989.


== Eksterne lenker ==
Offisielt nettsted
YoungStar Awards

YoungStar Awards var en amerikansk pris distribuert av The Hollywood Reporter fra 1995 til 2000. Prisen var for skuespillere under 20 år i film og fjernsyn. 


== Eksterne lenker ==
The YoungStar Awards Arkivert 1. januar 2010 hos Wayback Machine. hos Internet Movie Database
Paulen naturreservat

Paulen naturreservat er et skogreservat i Vennesla kommune i Vest-Agder. Området ble vernet i 1993 for å ta vare på et variert og forholdsvis urørt barskogsområder med stor variasjon av naturtyper, økosystemer og arter. Etter en skogbrann i 2007 ble området utvidet med 859 daa. Deler av naturreservatet er tydelig preget av brannen.


== Referanser ==
Millard Tydings

Millard Evelyn Tydings (født 6. april 1890 i Havre de Grace i Maryland, død 9. februar 1961 nær Havre de Grace) var en amerikansk demokratisk politiker. Han representerte Marylands annet distrikt i USAs representanthus 1923–1927. Han var så medlem av USAs senat fra Maryland 1927–1951.
Tydings ble uteksaminert i 1910 fra Maryland Agricultural College (nå University of Maryland, College Park). Han studerte så jus ved University of Maryland School of Law i Baltimore. Han inledet i 1913 sin karriere som advokat i Havre de Grace. Han deltok i første verdenskrig i US Army og ble i 1918 forfremmet til oberstløytnant.
Tydings ble i 1922 innvalgt til Representantenes hus. Han ble gjenvalgt i 1924. Han vant senere valget mot den sittende senator Ovington Weller i senatsvalget i 1926. Han ble gjenvalgt til senatet i 1932, 1938 og 1944.
Tydings var en motstander av Joseph McCarthy. Han ledet i 1950 et spesialutvalg som undersøkte McCarthys påstander om kommunister som arbeidet ved USAs utenriksdepartement. Tydings kom til den slutning at McCarthys påstander var falske. McCarthys medarbeidere benyttet granskningen som grunn for å spre rykter om Tydings i samband med den pågående valgkampanjen i Maryland. Hansikten var å få Tydings til å framstå som vennlig sinnet overfor Earl Russell Browder, en tidligere kommunist som hadde optrådt for Tydings spesialutvalg. Republikaneren John Marshall Butler beseiret Tydings i senatsvalget i 1950.


== Referanser ==


== Eksterne lenker ==
(en) Millard Tydings hos Amerikas forente staters kongress' biografiske kartotek 
(en) Millard Tydings hos American National Biography 
(en) Political Graveyard
(en) Millard Tydings hos Find a Grave
MS «Azores»

MV «Astoria» er et cruiseskip. Fra 2005 og frem til 2012 ble skipet operert av Classic International Cruises under navnet MS «Athena». I 2013 ble det overført til selskapet Portuscale Cruises og fikk navnet «Azores». Før skipet ble satt i cruisetrafikk på nytt i 2014, gjennomgikk det en omfattende renovering ved et verft i Marseille.
Skipet ble opprinnelig bygd i 1948 ved Götaverken i Göteborg for Svenska Amerika Linien (SAL) og ble døpt MS «Stockholm». Under dette navnet ble båten kjent etter at den om natten den 25. juli 1956 kolliderte med den italienske atlanterhavsdamperen MS «Andrea Doria» som fikk omfattende skader på styrbord side, sterk slagside og sank etter 11 timer. 51 passasjerer og 5 besetningsmedlemmen omkom i ulykken.Skipet ble solgt fra de svenske eierne i 1960 til Øst-Tyskland, hvoretter det fikk navnet MS «Völkerfreundschaft» (1960-1985) og siden MS «Volker» (1985-1986). Det havnet så i engelsk eie og ble også brukt som losjiskip for flyktninger i Norge under navnet MS «Fridtjof Nansen» (1985-1993).
I 1992 ble fartøyet solgt til Italia og de nye eierne gjennomførte en omfattende ombygging. Skipet fikk først navnet MS «Italia» I (1993-1994), senere MS «Italia Prima» (1994-1998) og deretter MS «Valtur Prima» (1998-2002). Hun gikk i opplag på Cuba i 2001. Festival Cruise Line kjøpte skipet i 2002 og ga det navnet MS «Caribe» (2002-2005) før det ble solgt til portugisiske Classic International Cruises.


== Referanser ==


== Eksterne lenker ==
(en) IMO 5383304 – kategori av bilder, video eller lyd på Commons 
(en) Azores – Den internasjonale sjøfartsorganisasjonen
Richmond Lattimore

Richmond Alexander Lattimore (født 6. mai 1906 i Paotingfu i Kina, død 26. februar 1984 i Rosemont i Pennsylvania i USA) var en amerikansk dikter og oversetter til engelsk, kjent for sine oversettelser av Det nye testamente og av flere av de greske klassikere, særlig for sine versjoner av Iliaden og Odysseen.


== Liv og virke ==


=== Bakgrunn ===
Han var sønn av David og Margaret Barnes Lattimore og ble født i Kina i Qingdynastiets tid. Han ble uteksaminert fra Dartmouth College i 1926. Hans bror Owen Lattimore var sinolog og ble utsatt for falske anklager i McCarthy-tiden. Han ble senere rehabiliert ettersom det ble funnet at det ikke var hold i beskyldningene. Deres søster Eleanor Frances Lattimore var forfatter og illustratør av barnebøker.
Richmond var Rhodes Scholar ved Christ Church i Oxford, og tok sin B.A. i 1932, og deretter doktorgrad ved University of Illinois i 1934. 


=== Dikter, oversetter ===
Han begynte ved greskseksjonen ved Bryn Mawr College det påfølgende år, og giftet seg med Alice Bockstahler, som han fikk to sønner med. Fra 1943 til 1946 tjenestegjorde Lattimore i United States Navy, men vendte etter krigen tilbake til stillingen ved Bryn Mawr College, med periodiske gjestestillinger ved andre universiteter, frem til sin pensjonering i 1971. Han fortsatte med sin diktning og sine oversettelser resten av livet, med to dikt publisert posthumt.
Han oversatte Johannes' åpenbaring i 1962. Han fortsatte med resten av Det nye testamente; hans oversettelse ble publisert posthumt i 1996 med tittelen The New Testament.
Lattimores oversettelse av Aristofanes' Froskene ble utmerket med Bollingen Poetry Translation Prize i 1962.
Kort før sin død ble han døpt som katolikk, delvis grunnet sitt arbeide med oersettelse av Lukasevangeliet.


== Referanser ==


== Eksterne lenker ==
Deborah E. Kamen. «Lattimore». Department of Greek, Latin and Classical Studies. Bryn Mawr College. Arkivert fra originalen 7. mars 2008. Besøkt 19. september 2009.